**La țărmul mării**

*Felix*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prin ochi mă umple infinit fluid

Și curg în scoici și mă topesc în sare,

Când mă absoarbe marea de...mirare

Cu-abisul tainic, rece, translucid.

Mă las în brațele aceste stări

Luând nemărginirea ca pe-o haină

Având în juru-i, ca un brâu de taină,

Nețărmul ei brodat cu întrebări.

Mă simt strivit de tot ce e imens

Și mă întreb: De ce? De când? De unde?

Iar tot ce e, fiincă e, răspunde:

Prin Cel ce le-a creat, au toate sens!

Acum imensul pare mai docil

Și nu mă năruie în duh strivirea,

Știind că ține și nemărginerea

Acel ce m-a vegheat ca pe-un copil.

La țărmul mării mă întorc mereu

Să sfredelesc cu mintea infinitul,

Și, când în zori se-aprinde răsăritul,

Prin toate-mi dă răspunsul Dumnezeu!

Simion Felix Marțian

Eforie Nord, august 2017